TIDLOR คาดกำไรปี 64 โตเด่นแตะ 3.3 พันลบ. มองกนง.ลดดอกเบี้ยก.ย.นี้ รับอานิสงส์เด่นสุด
TIDLOR คาดกำไรปี 64 โตเด่นแตะ 3.3 พันลบ. มองกนง.ลดดอกเบี้ยรอบก.ย.นี้ รับประโยชน์มากสุดในกลุ่ม
TIDLOR คาดกำไรปี 64 โตเด่นแตะ 3.3 พันลบ. มองกนง.ลดดอกเบี้ยรอบก.ย.นี้ รับประโยชน์มากสุดในกลุ่ม
22 ส.ค. 2564

บล.โนมูระ พัฒนสิน ระบุในบทวิเคราะห์วันนี้ (20 ส.ค.64)  บริษัท เงินติดล้อ จำกัด (มหาชน) หรือ TIDLOR (TP22F 53*) เป็นรายใหญ่ในธุรกิจจำนำทะเบียน และมีการกระจายรายได้ ผ่านธุรกิจประกันที่ดี โดยรวมยังมีโอกาสเติบโตสูงทั้ง 2 ธุรกิจ รวมถึง ฐานเงินทุนที่แข็งแกร่งจากกลุ่มผู้ถือหุ้น และเรตติ้งที่ดี
คาดกำไรปี 2564 ที่ 3.3 พันลบ. (+39% เทียบช่วงเดียวกันของปีก่อน) และโตสูงต่อเนื่อง +31% ในปี 2565 จากการเพิ่มทั้งรายได้ดอกเบี้ย และที่ไม่ใช่ดอกเบี้ย ส่วน NPL ยังบริหารจัดการได้ ใกล้เคียงกลุ่มฯ ระยะสั้นกำไรไตรมาส 3/2564 คาดยังเติบโตเทียบช่วงเดียวกันของปีก่อน, เทียบไตรมาสก่อนหน้า จากทั้งรายได้ดอกเบี้ย และไม่ใช่ดอกเบี้ย โต
ราคาหุ้นปรับลงมาใกล้เคียงราคา IPO แล้ว โดย P/BV เหลือ 3.9 ต่ำกว่ากลุ่ม แต่มีแนวโน้มกำไรดีกว่า เป็นจุดซื้อสะสมที่ดี และได้เปรียบเชิงต้นทุน
Catalyst: Nomura มองกนง.มีโอกาสลดดอกเบี้ยลง 0.25% ในรอบหน้าก.ย.นี้ ซึ่ง TIDLOR รับประโยชน์สูงสุดในกลุ่มจำนำทะเบียน+ เป็นอีกหุ้นน่าสนใจลงทุน อยู่ในอุตสาหกรรมที่เติบโตตามโครงสร้างของประเทศ และมีธุรกิจประกันที่เติบโตแรงเช่นกัน และระยะกลาง ยาว มีโอกาสเข้า MSCI